open-index/open-wikipedia-markdown huggingface dataset:
Praga

**Praga** () ye la capital y la mayor ciudá de Chequia. El so nome oficial ye *Hlavní město Praha*, que quier dicir *Praga, la ciudá capital*. Ye una de les ciudaes d'Europa central más conocíes y visitaes polos turistes. Destaca la so arquiteutura neoclásica, el campusantu xudíu y la so Ciudá Vieya (*Stare Mésto*).

Praga ta na ribera del ríu Vltava na parte central de Bohemia, y ye'l centru políticu, cultural y económicu del estáu checu dende va más de 1.100 años. Na ciudá viven , y calcúlase que nel área metropolitana unos 1,9 millones.

Praga ta considerada una de les ciudaes más guapes d'Europa, y nella puen topase exemplos de toles époques de la so historia. Dende 1.992, el centru históricu de Praga ta incluyíu na llista de sitios Patrimoniu de la Humanidá de la UNESCO. Según el Llibru Guinness de los Récores, el castiellu de Praga ye'l más vieyu del mundiu. Ente los alcuños de Praga tan "la madre de les ciudaes (*Praga mater urbium*, o "Praha matka měst" en checho)", "la ciudá de les cien aguyes" y "la ciudá dorada".

## Galería

Prag-2070-Wenzelsplatz-Nationalmuseum-2008-gje.jpg
Prag-2280-Narodni-Tram 7162-2008-gje.jpg
Prag-2770-Neustaedter Rathaus-2008-gje.jpg
Prag-4550-Altstaedter Ring-Niklaskirche-2008-gje.jpg
Prag-4510-Altstaedter Ring-Teynkirche-2008-gje.jpg
Prag-3220-Hradschin-2008-gje.jpg
Prag-3530-Pohořelec-2008-gje.jpg
Prag-6680-Nerudova-2008-gje.jpg
Prag-6860-Nerudova-Rad-2008-gje.jpg
Prag-3880-Loreto-Strahov-vom Petřín-Aussichtsturm-2008-gje.jpg


## Referencies

## Enllaces esternos
Tiuya (parroquia)

**Tiuya** ye una parroquia del conceyu asturianu de Llangréu. Asitiada na fastera más oriental del mesmu, nel valle del Candín, llenda col conceyu de Siero al norte, col de Samartín del Rei Aurelio al este y el sur y cola parroquia llangreana de La Felguera, na que taba integrada hasta finales del sieglu XIX, al oeste. Tien una estensión de  y una población de , la mayoría nel llugar homónimu. La zona ye rica en carbón, que s'esplota dende 1787. En rellación colos trabayos mineros fízose, en 1952, la barriada de Tiuya, con 282 viviendes pa mineros que colaron pa elles dende les aldees de la rodiada. Nella hai estación de tren, campu fútbol (ú xuega'l Club Deportivo Tuilla), ambulatoriu, bolera y dellos comercios que la convierten nel centru de l'actividá de la parroquia.

## Llocalidaes

## Sitios
* El Fondaque
* El Terrerón
* El Trechuru
* La Navaliega
* Roíles

## Personaxes pernomaos
Nesta parroquia ye u ñació y vivió David Villa, ex-xugador de fútbol qu'aportó a internacional cola seleición masculina de fútbol d'España.

## Bibliografía
* VV.AA., *Diccionario geográfico de Asturias*. Editorial Prensa Asturiana, Uviéu, 2000.

## Referencies

## Enllaces esternos

*Páxina personal sobro Tiuya
Schleswig-Holstein

**Schleswig-Holstein** ye un *Bundesland* o estáu federal alemán. Tien una superficie de 15.799,38 km² y cunta con unos 2,8 millones d'habitantes (2007). Ta asitiáu nel norte d'Alemaña. La so capital ye Kiel.

## Referencies

## Enllaces esternos
AMule

**aMule** ye un programa d'intercambéu **P2P** llibre y multiplataforma, asemeyáu al afamáu eMule que funciona tanto cola rede eDonkey como con Kademlia.

Deriva del códigu fonte de **xMule**, qu'al empar remanez del proyeutu **lMule**, el primer intentu de portar el cliente eMule a Linux. Lo mesmo qu'eMule, aMule distribúise y asoléyase con una llicencia GNU. 

L'oxetivu de **aMule** ye ser un "eMule multiplataforma", funcionando anguaño nos sistemas operativos Linux, FreeBSD, OpenBSD, NetBSD, Solaris, Mac OS X y Windows, y nes arquiteutures x86, AMD64, UltraSPARC, PowerPC, Macintosh (G4, G5,...), Xbox y NSLU2.

Esisten dos versiones d'aMule, la versión estable, y la versión de desendolcu (**SVN**), que s'asoleya a diario colos caberos avances. La versión en llingua asturiana **2.2.3** ta anguaño completada, y tamién la versión en desendolcu **2.3.0**, de la mano de la comunidá de traductores de Softastur.

## Arquiteutura modular

A diferencia de **eMule**, **aMule** soporta metalinks (enllaces magnéticos; dende la versión 2.2.0) y pue ser compiláu como un únicu programa monolíticu o como un *"daemon"*, lo que dexa la so execución en segundu planu, ensin interfaz gráfico y con un menor consumu de recursos. Pa comunicarse col programa esisten tres interfaces diferentes:

* **aMuleCMD**: cliente de llinia de comandos.
* **aMuleGUI**: cliente d'interfaz gráfico. Anguaño en desendolcu, polo que-y falten munches de les opciones de la versión monolítica, arriendes de nun ser estable.
* **aMuleWEB**: webserver que dexa el remane per aciu d'un navegador web.

Arriendes, esiste tou un protocolu de comunicación  criáu pa poder desendolcar aplicaciones que se comuniquen bidireicionalmente col nucleu del programa.

## Ver tamién
* Softastur, comunidá de traductores de software al asturianu
* eMule

## Referencies

## Enllaces esternos

* Páxina oficial 
* aMule Wiki  Wiki d'aida n'español del proyeutu aMule
Club Deportivo Tuilla

El **Club Deportivo Tuilla** ye un club de fútbol asturianu de la parroquia de Tiuya, en Llangréu. Foi fundáu en 1952 y xuega na . El so estadiu ye'l El Candín con un aforu de 2800 persones. Ente los xugadores que tuvieron nes sos files, destaca David Villa, natural d'esta parroquia.

## Referencies

## Enllaces esternos
Aeropuertu de Dong Hoi

L**'Aeropuertu de Dong Hoi** o **Sân bay Đồng Hới** , allúgase a 6 km de la ciudá de Dong Hoi, nel Quang Binh, Vietnam. Les sos coordenaes son 17°30′54″N, 106°35′26″ O.

## Historia
L'aeropuertu ye ún de los más antigos de Vietnam pol so caráuter militare, peru no referente a la so faceta comercial creóse en 2008 pola aición del Consorciu del Aeropuertu de Dong Hoi, una sociedá conformada por alministraciones públiques y escomenzó'l so usu nel añu siguiente.

## Infraestructura
* 1 pista d'aterrizaxe de 2400 metros
* 1 terminal de pasaxeros de 1400m2
* 1 sistema ILS II/III 
* 2 puertas d'embarque
* 1 cintas de recoyida de maletes

## Destinos
Tolos sos destinos son de calter rexonal.

## Referencies

## Enllaces esternos

* Dong Hoi Airport put into use
Tejedor

**Tejedor** ye un grupu de música folk d'Avilés, Asturies, consistente en tres hermanos (Jose, Javier ya Eva Tejedor). Los miembros de Tejedor toquen estilos de música tradicional asturiana emplegando al mesmu tiempu instrumentos tradicionales como gaites, flautes, cordiones y guitarres. En 2010 Eva dexó'l grupu y foi sustituyida por Silvia Quesada.

Tejedor ye conocío na escena musical celta internacional, ganando los dos hermanos del grupu delles vegaes los premios McCallan de gaita del Festival Intercélticu de Música de Lorient, Bretaña.

El so primer álbum, *Texedores De Suaños*, foi producío por Phil Cunningham.

## Discografía
* Texedores de Suaños (1999)
* Llunáticos (Aris Música/Resistencia, 2003)
* Música Na Maleta (2007)
* Positivu (2011)

## Referencies

## Enllaces esternos

* Perfil en MySpace
Aritmética

La pallabra **aritmética** (del griegu *αριθμός* = númberu) refiérese comunmente a la rama de les matemátiques que trata de les propiedaes de ciertes operaciones con númberos. El so usu por parte de los matemáticos profesionales ye como sinónimu de teoría de los númberos. 

## Operaciones
Esisten cuatro operaciones aritmétiques tradicionales, tamién denomaes les **cuatro operaciones básiques** que son: 
* adición o suma 
* sustracción o resta
* multiplicación o productu 
* división 

Otres operaciones más adelantaes qu'incluyense dientro d'esta rama son: 
* potencies 
* raíces 
* logaritmos. 
Estes operaciones son derivaciones de les cuatro operaciones básiques. 

## [[Númberu|Númberos]]
En resume, distínguense los siguientes tipos de númberos: 
* Númberos naturales 
** Númberos primeros 
* Númberos enteros 
** Númberos parexos 
** Númberos impares 
** Númberos perfeutos 
* Númberos racionales 
* Númberos irracionales 
* Númberos reales 
* Númberos imaxinarios 
* Númberos complexos 
* Quaterniones 
* Númberos infinitos tamién conocíos como Númberos tresfinitos 
* Númberos fundamentales: π y e 

L'aritmética de los númberos naturales, númberos enteros, númberos racionales o fraccionarios y númberos reales estudiase per aciu d'algoritmos manuales, aun cuando depués úsense ferramientes como calculadores, ordenadores o ábacos. 

Utilizada como sinónimu de teoría de númberos incluye les propiedaes de los númberos enteros rellacionaes con númberos primeros y divisibilidá asina como la resolución d'ecuaciones. 

## Orde de les operaciones
Esiste una xerarquización nuna expresión matemática qu'incluye varies operaciones. Esti ye l'orden con que se tendría qu'operar: 
* 1 Operaciones qu'afeuten nomás a un númberu: potencies, raíces, logaritmos y tou tipos de funciones trigonométiques o similares. 
* 2 Productos y divisiones. 
* 3 Sumes y restos. 

Esta xerarquía puese romper col usu de paréntesis. Toa operación incluyida dientro d'una parètesis tiense de realizar enantes de que'l restu. Los paréntesis puense incluyir dientro d'otros paréntesis. 

Exemplos: 
:2 + 3^2-5\cdot 2= 2 + 9-10 = 1
:2 + (3^2-5)\cdot 2= 2 + 4 \cdot 2 = 2 + 8 = 10
:2 \cdot ( 2 + (3^2-5)\cdot 2) = 2 \cdot (2 + 4 \cdot 2) = 2\cdot (2 + 8) = 2\cdot 10 = 20

## Referencies

## Enllaces esternos
Dubái

**Dubái** (doráu n'árabe:دبيّ) ye una ciudá de los Emiratos Árabes Xuníos. La so población puxa a 1.422.000 habitantes.

Dubái ye famosa pol so aeropuertu y l'hotel Burj al-Arab.

Nel emiratu nos caberos años construyéronse grandes rascacielos (ente los que s'atopa'l Burj Khalifa, anguaño en construcción y que seldrá, cuando se fine, la construcción más alta del mundiu), y camudose nuna puerta perimportante pal Occidente. Amás, celébranse abondes convenciones y conferencies internacionales y una de les sos grandes fontes d'ingresos ye'l turismu, especialmente el de luxu. Dientro de los grandes proyeutos d'urbanización y de turismu, asina como de vivienda de luxu, atópanse les Palm Islands, con tres ambientes dixebraos; en Jumeirah, que ye'l primeru de los proyeutos; en Jevel Ali, que ye'l segundu (50% más grande) y Deira que seldrá tres vegaes mayor que'l primeru. Aasina mesmu The World, compuestu por 300 islles d'area artificial que seldrán ocupaes por residencies, centros comerciales y por hoteles de cinco estrelles.

Amás, en Dubái realízase cada añu la Dubai World Cup, el mítin internacional de carreres de caballos que reparte los mayores premios del mundiu.

Dubái foi gobernáu hasta 2005 por Mohamed Bin Rachid al Maktum, que exercía tamién comu Vicepresidente y Primer Ministru de los EAU.

## Curiosidaes
* Los residentes tienen agora que pidir permisu a los sos xefes p'algamar un carné de conducir, si non disponen d'un emitíu nel extranxeru.
* Tamién, los non musulmanes,deben tener un carné col permisu del so xefe pa poder mercar bebies alcohóliques, ya qu'éstes nun se pueden mercar en cualquier supermercáu, sinón en tiendes especializaes qu'esixen esti carné.

## Ver tamién
* Aeropuertu Internacional de Dubái

## Referencies

## Enllaces esternos
IES Bernaldo de Quirós

L**'Institutu Bernaldo de Quirós** (tamién llamáu *IBQ*, poles sos iniciales) ye un centru d'enseñu secundariu y bachilleratu asitiáu en Mieres del Camín, Asturies, cerca del Campus de Mieres de la Universidá d'Uviéu.

Asitiáu nun palaciu del sieglu XVIII, entamóse a impartir clases nel mesmu nel añu 1960. Nos cuarenta años xorreció'l so númberu d'estudiantes pa llegar a algamar los 1000 matriculaos nos años 80. Güei ye un centru modernu, tres les obres d'ameyoramientu que finaron n'abril de 2008 col treslláu definitivu al nuevu edificiu. Ye'l más importante de tolos institutos de Mieres, nun solo pol volume d'alumnos matriculaos, sinón tamién pol so muséu, onde s'atopen cuadros y escultures mui valioses del patrimoniu cultural asturianu.

## Referencies

## Enllaces esternos
*
Primera epístola a los corintios

La **Primera epístola a los corintios** (1 Co) ye un llibru del Nuevu Testamentu de la Biblia. Ye una carta escrita por Pablo de Tarsu a la comunidá cristiana o Ilesia de Corintu. Tien 16 capítulos

Foi escrita dende Éfesu cerca del tiempu de la Pascua nel tercer añu del viaxe de Pablo ellí, sobro l'añu 57 dempués de Cristu, cuando planeaba visitar Macedonia pa más sero tornar a Corinto.

Esti llibru trata sobro Pablo, qu'unviaba cartes a los llugares que visitaba pa recomenda-yos coses.

Ún de los pasaxes más afamaos, ye'l del capítulu **númberu XIII** que fala sobro l'amor. Diz asina:

:«*Hermanos: Naguái los carismes meyores. Pero yo voi a amosavos un camín muncho meyor: Magar que yo falara les llingües de los homes y de los ánxeles, si nun tengo amor, nun soi más qu'una campana que retriñe o unos platillos que resonen. Magar que tuviere’l dau de profecía y conociere tolos misterios y ciencies, magar que tuviere una fe que tresllade los montes, si nun tengo amor nun soi ná. Magar que repartiere tolo que tengo ente los probes y m’entregare pa que m’amburasen les llapes, si nun tengo amor nun m’aprovecha.*

:*L’amor ye pacetible, ye bondosu; l'amor nun tien la tema, nun ye engríu nin s’enchipa; nun ye toscu nin séndigu, nun s’enraxona, nun lleva cunta del mal. L'amor nun s’allegra de la inxusticia, présta-y la verdá; Escúlpalo too, créyelo too, espéralo too, aguántalo too.*
:*L’amor nun fina enxamás*»

## Referencies
Hipótesis

Una **hipótesis** (del griegu *ὑπόϑεσις* *hypothesis*, compuesto de *hypo*, "baxu" y *thesis*, "posición", y aunque *suposición*) ye la premisa subtendía a un razonamientu o a una demostración.

El significáu de la pallabra a los oríxenes yera una idea intelixente o un métodu matemáticu capaz de simplificar los cálculos, pero que nun yera necesariamente real. Con esti significáu el cardenal Bellarmine usó la pallabra cuando alvirtió Galileo Galilei de nun tratar el movimientu de la Tierra como real.

Nel usu común, una hipótesis ye una idea provisional el cual valor tien de ser acertáu. La hipótesis exixe asina qu'un esfuerciu de parte de los investigadores pa confirmala o negala. Nel métodu hipotético-deductivu, una hipótesis hubiera de ser falsificable, y aunque hubiera de ser posible declarala falsa, usualmente a través d'observación y consecuente formulación d'una otra hipótesis lóxica.

La pallabra "hipótesis" ye stata usada en modu nun correutu pa la hipótesis de Riemann, que hubiera de ser más propiamente llamada conxetura.

Por exemplu, una persona qu'aporta nún país y que ve una oveya blanca, podría formular la hipótesis que toles ovexes de quel país seyan blanques.

Esta pue ser considerada una hipótesis en cuánto ye falsificable, vien a decir, pue ser probáu el contrariu: basta ver una sola oveya de diversu color.

A menudo les demostraciones matemátiques vienen enunciaes en tres partes: **hipótesis**, **tesis** y **demostración**, u l'enunciáu de demostrar nun ye la hipótesis sinón la tesis, les hipótesis son en cambiu les condiciones en cual operense que vienen emplegaes xuntes a los assiom de la teoría en cual opérase p'algamar la demostración, a exemplu:
* Hipótesis: sea un triángulu reutángulo;
* Tesis: Teorema de Pitágoras;
* Demostración: ver les diverses demostraciones a la voz Teorema de Pitágoras. 
La **tesis** ye la proposición de cual quierse acertar la verdá. El razonamientu que se quier a facer p'aportar a una tal verdá llámase demostración.

## Voces rellacionaes
*Tesis
*Teorema
*Teoría
*Philosophiae Naturalis Principia Mathematica pola posición d'Isaac Newton consideración les hipótesis, "Hypotheses non fingo".

## Referencies

## Enllaces esternos
Internet Movie Database

La **Internet Movie Database (IMDb)**: Base de Datos de Películes n'Internet ye una base de datos en llinia con información sobro direutores, productores, actores, películes, programes de televisión, videoxuegos y cásique tolo rellacionao cola industria fílmica privada ya independiente. Propiedá d'Amazon dende 1998, IMDb celebró'l so decimuquintu aniversariu el 17 d'ochobre de 2005.

## Referencies

## Enllaces esternos
Métodu científicu

El **métodu científicu** constitúi l'estudiu sistemáticu, controláu, empíricu y críticu de proposiciones hipotétiques sobro presuntes rellaciones ente varios fenómenos naturales y ye'l mecanismu utilizáu nes ciencies esperimentales pa convalidar o invalidar una teoría, per aciu de la esperimentación o de la observación. 

## Los dos los pilares básicos del métodu científicu
El primeru d'ellos ye la reproducibilidá, ye dicir, la capacidá de repitir un determináu esperimentu en cualesquier llugar y por cualesquier persona. Esti pilar emplega pa la so práutica, esencialmente, la comunicación y la publicidá de los resultaos obteníos. 

El segundu pilar ye la refutabilidá, esto ye, que toa proposición científica tien que ser susceptible de ser falsiada o refutada (falsacionismu). Esto implica que podríen diseñase esperimentos, que nel casu de dar resultancies distintes a los predichos, negaríen la hipótesis puesta a prueba. La falsabilidá nun ye otra cosa que'l *modus tollendo tollens* del métodu hipotéticu-deductivu esperimental.

Na actualidá los resultaos de la investigación científica son publicaos en revistes científiques especializaes tres crítiques o comentarios d'otros espertos, correiciones por parte de los autores y arriendes verificación de los esperimentos por otros equipos d'investigación. Al mesmu tiempu, ta comenzando a ser usual que s'espublicen na rede (internet) al tiempu qu'en les revistes científiques o esclusivamente.

## Referencies
Sociedá de Llingüística Aragonesa

La **Sociedá de Llingüística Aragonesa** o **SLA** (*Societat de Lingüistica Aragonesa* n'aragonés) ye una asociación que tien el so enfotu na promoción de la llingua aragonesa col desendolcu científicu en llingüística. Foi fundada nel 2004. 

La SLA ellabora una codificación de l'aragonés que tien el nome de grafía SLA que ye un modelu estremáu de la grafía de Huesca que ye la fecha pol Consello d'a Fabla Aragonesa (CFA). La grafía SLA preocupase pola rellación de l'aragonés coles normes d'otres llingües romances, como'l catalán y el occitanu.

Les sos fueyes d'estudiu tien el nome *[[De Lingva Aragonensi]]*, cola voluntá de meyorar y crear un desendolcu de les publicaciones sobro l'aragonés.

El presidente de la SLA ye'l llingüista de Binéfar Xavier Tomás Arias.

## Referencies

## Enllaces esternos
* Sitiu web de la Sociedá de Llingüística Aragonesa
KDE

**KDE** (AFI: ) tcc (**''K** **D**esktop **E**nvironment* o *Entornu d'Escritoriu K*), ye un entornu d'escritoriu ya infraestructura de desendolcu pa sistemes [[Unix]]/[[GNU/Linux|Linux]].

D'acordies cola so [[páxina web]], *«KDE ye un entornu d'Escritoriu contemporaneu pa estaciones de trabayu Unix. KDE llena la necesidá d'un escritoriu amigable pa estaciones de trabayu Unix, asemeyaes a los escritorios de Mac OS o Windows»*.

La «K», orixinariamente, representaba la pallabra «*Kool*», pero'l so significáu foi abandonáu más sero. Anguaño significa cenciellamente «*'K**», la [[lletra]] inmediatamente anterior a la «**L**» (inicial de [[Linux]]) nel [[alfabetu]].

La mascota del proyeutu ye un pequeñu [[dragón]] nomáu **Konqi'''.

## Ver tamién
* Software llibre
* Ubuntu
* Kubuntu

## Referencies
Deluge

**Deluge** ye un cliente **BitTorrent** , criáu usando **Python** y **GTK+** (per aciu de **PyGTK**). Deluge pue usase en cualesquier sistema operativu que respete l'estándar **POSIX**. Ta enfocáu a brindar un nativu y completu cliente a entornos d'escritoriu GTK como son **[[GNOME]]** y **[[Xfce]]**. Anguaño, alcuéntrase pa Linux (Ubuntu) y ta en desendolcu una versión oficial pa Windows. El programa usa la llibrería de C++ *libtorrent*]. Hasta la versión 0.4, esti foi desendolcáu per aciu d'una adautación de la llibrería python-libtorrent pa Python. Na versión 0.5, les adautaciones a la llibreria python-libtorrent foren fusionaes dientro del cliente principal como la estensión deluge_core. En futuros llanzamientos, camiéntase na utilización de les adautaciones oficiales de Python pa libtorrent.

Deluge foi criaú por dos miembros de **ubuntuforums.org**, *Zach Tibbitts* y *Alon Zakai*, y nos sos entamos foi abellugáu y sofitáu en *Google Code*, sicasí agora tien el so propiu sitiu Web, deluge-torrent.org.

Na so etapa de desendolcu inicial, Deluge yera conocíu como **gTorrent**, darréu de que yera un cliente **BitTorrent** pa GNOME (la «g» en «gTorrent» refierse a «GNOME»). Cuando la primera versión foi llanzada al públicu el 25 de setiembre del 2006, el cliente renomóse a **Deluge** pa evitar la implicación de que'l cliente fuera namái pa Gnome.

El llanzamientu 0.5, que ye estable dende'l 18 de marzu del 2007, ta reescritu ensembre de la versión 0.4.x. El segundu llanzamientu na versión 0.5.x, 0.5.1.1, amestó sofitu pal cifráu, intercambiu de pares, Prefixu binariu y UPnP.

Anguaño, ta disponible la versión n'asturianu pa (Ubuntu) de la mano de Softastur

## Carauterístiques
* Creación de torrents incluyía dientro del cliente principal
* Complementos implementaos como módulos

Deluge soporta les siguientes opciones de conexón
* Sofitu principal de DHT
* Intercambiu de pares de **uTorrent**
* Cifráu del protocolu BitTorrent de munches formes en munchos niveles
* UPnP y NAT-PMP
* Sofitu de proxy pa Pares, rastreadores DHT y semáu dende Web
* Torrents privaos

Adicionalmente, Deluge tien les siguientes carauterísticas disponibles:
* Permite la descarga de múltiples archivos dende una sola ventana
* Preasignación completa y asignación compauta
* Llimitación de velocidá global o por descarga de torrent
* Habilidá pa seleicionar archivos d'un torrent enantes d'entamar la descarga
* Opción pa priorizar les primeres y caberes pieces d'un archivu, pa permitir previsualización de medios
* Habilidá pa especificar una carpeta de descarga global, y una carpeta d'archivos completaos
* Sistema de coles pa un meyor manexu del anchu de banda ente descargues

## Ver tamién
*Transmission
*aMule
*Softastur

## Enllaces esternos
* Páxina oficial de Deluge
* Páxina Trac
* Foro de Deluge
* Deluge 0.5.8 

## Referencies
Páxina web

Una **páxina web** o **páxina Web** ye una fonte d'información adautada pa la World Wide Web (WWW) y accesible per duana d'un navegador d'Internet. Esta información preséntase xeneralmente en formatu HTML y pue contener hiperenllaces a otres páxinas web, constituyendo la *rede* enllazada de la World Wide Web.

Les páxines web puen ser cargaes d'un ordenador o ordenador llocal o remotu, denomáu sirvidor web, que fadrá d'agospiu. El servidor web pue restrinxir les páxines a una rede privada, por exemplu, una intranet, o pue asoleyar les páxines nel World Wide Web. Les páxines web son solicitaes y transferíes de los sirvidores usando'l Protocolu de Tresferencia d'Hipertestu (HTTP - Hypertext Transfer Protocol). L'aición del sirvidor **HOST** d'atroxar la páxina web, denómase «agospiamientu».

Les páxines web puen consistir n'archivos de testu estáticu, o se puen lleer una riestra d'archivos con códigu qu'instruya al sirvidor sobre cómo construyir el HTML pa cada páxina que ye solicitada, a esto conózse-y como Páxina Web Dinámica.

## Referencies

## Enllaces esternos
Aeropuertu de Vigo

L**'Aeropuertu de Vigo** allúgase ente los conceyos de Redondela y Mos (España), a 8 km de Vigo, 38 de Santiago de Compostela y ye l'únicu aeropuertu de Pontevedra.

Anguaño operen regularmente 3 compañíes nél: Iberia L.A.E., Air Nostrum (franquicia rexonal d'Iberia), Spanair,
Los destinos regulares son Madrid, Barcelona, València, Alacant, Málaga, Sevilla, París, Londres y Bruxeles. Con vuelos chárter suelen fletase aviones selmanales con destinos como Tenerife Sur, Lanzarote, Barcelona, y Madrid, ente otros.

## Estadístiques

## Referencies

## Enllaces esternos
Gran Premiu de Turquía de 2008

El **Gran Premiu de Turquía** ye la quinta preba puntuable de la temporada 2008 de Fórmula 1. Foi disputáu ente'l 9 y 11 de mayu nel Circuitu d'Estambul, allugáu nel llau asiáticu d'Estambul, Turquía. Fízose un cambéu na data avezada del eventu, el caberu fin de selmana d'agostu. Ye la cuarta vegada que se disputa una carrera de Fórmula 1 nesti país.

De los pilotos n'activu, namái los dos de la Scuderia Ferrari; Kimi Räikkönen con McLaren en 2005; y Felipe Massa en 2006 y 2007 conocen la victoria nesti circuitu.

Esta carrera ye la primera en ver participar a 20 coches dende'l **Gran Premiu de Brasil de 2005**. **Super Aguri** viose angariyáu a retirase por problemes económicos.

## Clasificación

## Carrera

## Referencies
Gran Premiu de Mónacu de 2008

El **Gran Premiu de Mónacu de 2008** foi la sesta prueba puntable de la temporada 2008 de Fórmula 1; nel que se disputó la so sesentena sesta edición. Tuvo llugar ente'l 22 y el 25 de mayu nel Circuitu de Mónacu, porque los entrenamientos llibres celebráronse el xueves n'arróu del vienres, día nel que se faen davezu.
La carrera entamó a les 14:00. Fernando Alonso foi'l ganador de la edición anterior, pilotando un McLaren.

Ye la primera participación del Toro Rosso STR3.

## Clasificación

## Resultaos de Carrera

## Referencies

## Enllaces esternos
Gufw

**Gufw** ye una interface gráfica pal **ufw** (**U**ncomplicated **F**ire**W**all), asoleyáu per primer vegada n'Ubuntu 8.04.
Ubuntu *Hardy Heron* introduxo la ferramienta **ufw** de llinia de comandos que facilitaba la configuración de les regles de *Iptables*. Sicasí la llinia de comandos de **ufw** entá ye pa muncha xente enforma complexa. 

Ye por ello qu'apaeció **Gufw** que tien asoleyada la versión 11.04 (disponible n'asturianu), d'esta miente, pue usase **ufw** de miente cenciella con interface gráfica.

Con Gufw se puede prescindir de la consola, usando'l motor de ufw. Ye percenciello activar/desactivar el tornafueos, añader regles que tornen/permitan programes o servicios predeterminaos, asina como puertos/ips o desaniciar conxuntos de regles creaes.

## Instalación
Ta nos repositorios oficiales.
La instalación faese fácilmente col paquete debian incluyíu nel área de descargues de la web oficial.
Ye necesario l'usu d'Ubuntu 8.04 Hardy Heron o superior, que ye onde se inclúi per primer vegada *ufw*.
Tamién ye posible facelo dende un ficheru Debian installer baxáu dende la web del proyeutu.

## Xestión de recursos
Gufw fai usu de Launchpad pa la xestión de los recursos. Nella puede facese un siguimientu o avisu de bugs, idees, roadmap y torna a llingües.

## Implementación
Ta fecho en llinguaxe Python, xunto con Glade pal diseñu gráficu, polo que la so integración ye perbona con GTK.

## Ver tamién
*Software llibre
*Softastur
*Web oficial
*Documentación oficial
*Identi.ca
*Sala IRC 

## Referencies
Gran Premiu de Canadá de 2008

El **Gran Premiu de Canadá de 2008** foi la sétima preba puntable de la temporada 2008 de Fórmula 1; siendo la trentena vegada que ye disputada en Canadá; nel **Circuitu Gilles Villeneuve**, allugáu na ciudá canadiana de Montreal, y la única d'esta temporada en disputase n'América del Norte. Tuvo llugar ente los díes 6 y 8 de xunu de 2008, a les 13:00 hora llocal (19:00 Hora central europea).

Lewis Hamilton ganó la edición anterior. Namái Räikkönen, Alonso y Hamilton saben lo que ye ganar en Canadá, magar que Jenson Button y David Coulthard tienen ocupao dalguna vegada la pole.

## Clasificacion

## Resultaos de carrera

## Referencies

## Enllaces esternos
Eduardo Úrculo

**Eduardo Úrculo**  foi un pintor, escultor y dibuxante de cómic español.

A la edá de dos años treslladóse cola so familia a Asturies. Los primeros pasos artísticos diólos nel diariu La Nueva España, d'Uviéu, pa la que dibuxó tires diaries, adientrándose nel mundu del cómic. En 1957 espuso nel *Hogar del Productor* de La Felguera y esi mesmu añu foi becáu pol Ayuntamientu de Llangréu pa cursar estudios de pintura nel Círculu de Belles Artes de Madrid y na Academia de la Grande Chaumière de Montparnasse, París, en 1959. Esi añu figuró nel *Salon National de Beaux Arts*, y espuso los sos cuadros en delles de las más importantes galeríes parisines.
Dende entós entamó a viaxar de forma continua (París, Tenerife, Marbella, Madrid, Suecia, Dinamarca, Ibiza, Nueva York), lo que-y permitió conocer a grandes artistes del sieglu XX, de gran influencia na so evolución.

A la vuelta abrió un estudiu con Zuco n'Uviéu, col que fizo'l mosaicu p'Alsa. Les sos primeres obres enmárquense dientro d'un espresionismu social. En 1960 conoció a Eduardo Westerdahl y la so obra evoluciona hacia l'informalismu abstractu.
Fizo trabayos como diseñador gráficu, ilustrador y escenógrafu; demientres la década de los setenta desarrolló los sos trabayos con aerógrafu.

Ente 1975 y 1979, la so obra, determinada pol arte pop, entama les series de desnudos femeninos, les vaques y la fruta. Depués continuaría cola serie dedicada al tema del viaxeru, col sombreru y les maletes nun papel protagonista. Nos últimos años, trabayó sobre iconografíes orientales de geishes, como evasión romántica y como iconu sexual.

Fizo un buen garapiellu d'esposiciones individuales, coleutives y bienales n'España, Alemaña, Francia, Cuba, Irán, Estaos Xuníos, etc. En 1993 el Centru d'Arte Modernu Ciudá d'Uviéu entamó una muestra restrospectiva de la so obra.

Como escultor fizo en 1992 *El viaxeru* pala estación d'Atocha, de Madrid; *El regresu de William B. Arrensberg* (1993), pa la plaza Porlier, d'Uviéu; la "Exaltación de la manzana", pal parque Vallina de Villaviciosa (1996), l' *Homenaxe a [[Emilio Alarcos Llorach|Emilio Alarcos]]*, n'Uviéu (1991) y l' *Homenaxe a [[Santiago Roldán]]*, Barcelona (1999).

Un infartu acabaría cola so vida'l 31 de marzu de 2003, en Madrid.

## Referencies

## Enllaces esternos
Gran Premiu de Francia de 2008

El **Gran Premiu de Francia de 2008** ye la octava prueba puntable de la temporada 2008 de Fórmula 1. Foi celebráu ente'l 20 y el 22 de xunu de 2008 nel **circuitu de Nevers Magny-Cours**. Esta temporada disputábase la cincuentena octava edición de la carrera.

En la edición anterior de la carrera ganó'l finlandés Kimi Räikkönen, pilotando un Ferrari, siguíu del so compañeru, el brasilanu Felipe Massa y el británicu Lewis Hamilton, de McLaren.

## Clasificación

## Resultaos de carrera

## Referencies
Gran Premiu del Reinu Xuníu de 2008

El **Gran Premiu del Reinu Xuníu de 2008** foi la novena preba puntable de la temporada 2008 de Fórmula 1. Celebróse ente'l 4 y el 6 de xunetu de 2008 nel circuitu de Silverstone.

## Clasificación

## Resultaos de carrera

## Referencies

## Enllaces esternos
Bando kick-boxing

El **bando kick-boxing** ye la forma moderna del [do kick-boxing (*amateur*).]][deporte]] de *[[lethwei]]*, conocida n'Europa como "boxéu birmanu de cuatro armes".

Nació n'América del Norte al entamu de los años 1960. Los lluchadores combaten emplegando los pies y los puños (cubiertos con guantes) nun *ring*. Dende los años 1970 nacieron delles formes de full contact y de kick-boxing.

En competición esisten dos formes de llucha: el "bando kick-boxing controláu" (light contact) u los lluchadores gólpiense ensin firise, y el "bando kick-boxing de contautu plenu" (full contact) u son permitíos los golpes potentes, destináu a los adultos. Acordies cola edá y el nivel téunicu, les regles y les condiciones de la competición son variables: sobre too cambien les téuniques autorizaes y torgaes, el tiempu de llucha, el tipu de superficie de llucha (tapiz o ring) y l'usu de ciertes proteiciones (cascu, petu -proteutor del tórax y del abdome-, proteutores de les tibies, chineles, etc.)

## Referencies
*  *Bando, philosophy, principles and practice*, M.Gyi, IST edition, 2000 
*  *Burmese bando boxing*, M.Gyi, Ed. R.Maxwell, Baltimore, 1978
*  *Comprehensive Asian Fighting arts*, D.F.Draeger and R.W.Smith, E. Kodansha, Tokyo, 1969
*  *Traditional burmese boxing*, Z.Rebac, Ed. Paladin Press, Boulder, 2003

## Referencies

## Enllaces esternos
*  Federación Francesa de Bando Boxéu Birmanu
*  Federación de Bando de los Estaos Xuníos
Euzko Gaztedi

**Euzko Gaztedi-EGI** ye la organización de mocedá del Partíu Nacionalista Vascu (PNV). Ta establecida nel País Vascu (*Euskadi*) y Navarra (*Nafarroa*) y nel País Vascu francés. Según los sos estatutos defínese como una organización vasca, democrática, plural, participativa, independentista y humanista naguando por llograr un marcu de respetu a la identidá de los pueblos y a los derechos humanos.

## Referencies

## Enllaces esternos
*Sitiu web de les EGI 
*Web de l´acampada d'Alderdi Eguna
Colexata de Santa María Magdalena

La **colexata de Santa María Magdalena**, ta asitiada na villa asturiana de Cangas del Narcea, y ye d'estilu barrocu. 

La fachada da idea de superficie plana rematada por dos torres con teyáu de pizarra. La portada principal con arcu de mediu puntu y con una fornica que tien la imaxe de la Magdalena, encuma nun tímpanu col escudu del fundador, l'arzobispu de Granada (ente1633 y 1639)nacíu en Cangas, don Fernando Valdés Llano, que ta enterráu nun pateón d'alabastru, al llau del Evanxeliu, nel altar mayor, debaxo de la estatua episcopal, de tamañu natural. 

L'interior ye d'una sola nave, con capielles llaterales, cruceru y cabecera plana. Ta abovedada dafechu y con cúpula nel centru del cruceru. Na capiella mayor hai un retablu barrocu, obra de Pedro Sánchez de Agrela de 1643, con dalgún elementu renacentista.

## Referencies

## Enllaces esternos
Palaciu d'Omaña

El **Palaciu d'Omaña** ta asitiáu na llocalidá asturiana de Cangas del Narcea (España). El palaciu forma plaza cola Colexata de Santa María Magdalena. 

La construcción del palaciu data del sieglu XVI anque foi sometíu a dellos remociques qu'alteraron bultablemente la so fachada.

L'edificiu encadarmase al rodiu d'un patiu central con columnes. La fachada principal, flanquiada por dos torres, axunta los principales elementos decorativos, ente los que rescamplen dellos escudos. 

Na construcción combínense la mampostería revocada y la sillería pa vanos y esquineres.

## Referencies

## Enllaces esternos
*
Palaciu de Toreno (Cangas)

El **Palaciu de Toreno** ta asitiáu na llocalidá asturiana de Cangas del Narcea nel conceyu del mesmu nome.

Construyíu nel sieglu XVII, ye ún de los más bultables del barrocu asturianu y foi llevantáu por orde de don Álvaro Queipo de Llano y Bernaldo de Quirós al ser tituláu por Felipe IV Conde de Toreno.

Trátase d'un edificiu de planta cuadrada y con torres, de seición cuadrada, en tres de les sos esquines. Tanto les tomes como'l cuerpu central caltienen harmonía na distribución de huews y escudos. 

L'exe central del edificiu ye la portada d'accesu, a la que se superponen dos güecos adintelaos que s'abren nun paramentu de piedra.

Anguaño ye sede del ayuntamientu de Cangas del Narcea.

## Referencies

## Enllaces esternos
*
Conseyu Superior d'Investigaciones Científiques

El **Conseyu Superior d'Investigaciones Científiques** (embrivíu **CSIC**) ye una Axencia Estatal del Gobiernu d'España dependiente del Ministeriu de Ciencia ya Innovación. Tien caráuter multidisciplinar y realiza investigaciones avanzaes en tolos campos de la ciencia gracies a los sos más de cien centros repartíos per toa España. L'actividá del CSIC establezse per aciu d'un contratu de financiación del Gobiernu per una duración de cuatro años.

N'Asturies tán los institutos d'investigación que vienen darréu:
* Centru d'Investigación en Nanomateriales y Nanoteunoloxía (CINN) en L'Entregu, dientro del área de ciencia y teunoloxía de materiales.
* Institutu de Ciencia y Teunoloxía del Carbonu (INCAR) en La Corredoria (Uviéu).
* Institutu de Productos de la Lleche d'Asturies (IPLA) en Villaviciosa, anque en 2020 hai planes para mover la so sede a un nuevu edificiu en La Corredoria, al pie del INCAR.

## Referencies

## Enllaces esternos
Institutu d'España

L' **Institutu d'España** ye la institución qu'axunta a les ocho Reales Academies oficiales establecíes en Madrid, y ta formao pol conxuntu los académicos numberarios pertenecientes a éstes. El so xeitu, según los sos estatutos, ye'l de "*caltener y estrechar la fraternidá espiritual de les indicaes ocho Reales Academies españoles, aidándose y complementándose ente sí pa la mayor eficacia de les sos tarées y actividaes, formando la superior representación académica nacional n'España y nel estranxeru*".
Faquir

**Faquir** (del árabe **فقیر**, *faqīr*, en plural *fuqarā’*, "probe") ye'l nome que reciben los ascetes sufistes na India: un faquir ye aquél qu'arrenuncia a toles posesiones y que namás vive para Dios. Etimolóxicamente, nos países musulmanes llámase faquir a quien s'arrodiya, al probe, al indixente. El Corán utilízalo como contraposición a *ghani* ("lo que se vale a sí mesmu") y designa a quien nun tien nada, nin oficiu nin beneficiu. Asina, popularmente, "faquir" designa a un probe, un indixente que pide llimosna. La palabra foi introducida n'inglés en 1608 y d'ehí pasó a otres llingües.

N'Occidente, la pallabra designa por estensión ciertos ascetes hindús (yoguis, swamis, gurús, sadhus) que se someten a intenses práctiques físiques pa consiguir el control sobro diverses funciones vitales. Tamién se refier a los artistes que realicen ciertos espectáculos d'ilusionismu.

Pal pensador G. I. Gurdjieff, según la so enseñanza de la cuarta vía, la pallabra "faquir" utilízase pa designar específicamente'l camín de desenvolvimientu personal basáu n'utilizar el cuerpu físicu, en comparanza cola palabra "yogui" (que designa'l camín del mental) y "monxu" (el camín de les emociones).

## Referencies

## Enllaces esternos
Bioloxía molecular

La **bioloxía molecular** ye'l estudiu de la vida a un nivel molecular. Esta área ta rellacionada con otros campos de la Bioloxía y la Química, particularmente xenética y bioquímica. La bioloxía molecular céntrase p'enriba tóo nel entendimientu de les interacciones de los estremaos sistemes de la célula, lo qu'inclúi bayura rellaciones, ente elles les del ADN col ARN, la síntesis de proteínes, el metabolismu, y el cómo toes eses interacciones son regulaes p'algamar un perfinu funcionamientu de la célula.

Al estudiar el comportamientu biolóxicu de les molécules que componen les célules vives, la Bioloxía molecular toca otres ciencies qu'aborden temes asemeyaos: asina, p. ex., xunto cola xenética interésase pola cadarma y funcionamientu de los xenes y pola regulación (inducción y represión) de la síntesis intracelular d'enzimes y d'otres proteínes. Cola citoloxía, ocúpase de la cadarma de los corpúsculos subcelulares (nucleu, nucléolu, mitocondries, ribosomes, llisosomes, etc.) y les sos funciones endientro la célula. Cola bioquímica estudia la composición y cinética de les enzimes, interesándose polos tipos de catálisis enzimática, activaciones, inhibiciones competitives o alostériques, etc. Tamién collabora cola Filoxenética al estudiar la composición concreta de determinaes molécules nas estremaes especies de seres vivos, dando a conoces pervaliosos datos pal conocimientu de la evolución.

D'otra miente, estrémase de toes estes ciencies numberaes tanto nos envises concretos como nos métodos emplegaos p'algamalos. Asina como la bioquímica investiga detalladamente los ciclos metabólicos y la integración y desintegración de les molécules que componen los seres vivos, la bioloxía molecular pretende fixase con preferencia nel comportamientu biolóxicu de les macromolécules (ADN, ARN, enzimes, hormones, etc.) endientru de la célula y desplicar les funciones biolóxiqus del ser vivu por estas propiedaes a nivel molecular.

## Referencies
Tolomeo

**Ptolomeo** ye'l nome de dellos personaxes históricos:

# **[[Tolomeo I Sóter]]**, xeneral d'Alexandru Magno, y fundador de la Dinastía tolemaica n'Exiptu.
# **Tolomeo**, nome de dellos reis de la Dinastía tolemaica.
# **[[Claudio Tolomeo]]**, astrónomu, xeógrafu y matemáticu greco-exipcianu.
# **Tolomeo**, discípulu del nósticu Valentín, conocíu por una carta escrita a una acaudalada dama cristiana nomada Flora, onde trata de convertila a la fe valentina.

## Referencies

## Enllaces esternos
Metabolismu

El **metabolismu** ye'l conxuntu de reacciones y procesos físico-químicos qu'asoceden nuna célula. Estos complexos procesos interrellacionaos son la bas de la vida na estaya molecular, y permiten les estremaes actividaes de les célules: xorrecer, reproducise, caltener les sos cadarmes, arresponder a estímulos, etc.

El metabolismu divídese en dos procesos conxugaos: *catabolismu* y *anabolismu*. Les *[[Catabolismu|reacciones catabóliques]]* lliberen enerxía; un exemplu ye la glucólisis, un procesu de degradación de compuestos como la glucosa, de la que resulta na lliberación de la enerxía caltenida nos sos enllaces químicos. Les *[[Anabolismu|reacciones anabóliques]]*, d'otra miente, empleguen enerxía lliberada pa recomponer enllaces químicos y construyir componentes de les célules como les proteínes y los ácidos nucleicos. El catabolismu y l'anabolismu son procesos acoplaos que faen al metabolismu en conxuntu, puesto que ca ún depende del otru.

La economía que l'actividá celular impón sobre los sos recursos fuercia a organizar estrictamente les reaiciones químiques del metabolismu en víes o rutes metabóliques, onde un compuestu químicu (sustratu) ye tresformáu n'otru (productu), y éste al mesmu tiempu funciona como sustratu pa xenerar otru productu, siguiendo una secuencia de reacciones baxo la intervención d'estremaes enzimes (xeneralmente una pa ca sustratu-reacción). Les enzimes son vitales nel metabolismu porque axilicen les reacciones físico-químiques, pos faen que posibles reacciones termodinámiques deseyaes pero "desfavorables", per aciu d'un acoplamientu, resulten en reacciones favorables. Les enzimes tamién compórtense como factores reguladores de les víes metabóliques, modificando la so funcionalidá –y tamién l'actividá de la vía metabólica dafechu– en rempuesta al ambiente y necesidaes de la célula, o según señales d'otres célules.

El metabolismu d'un organismu determina qué sustancies atopará nutritives y cuáles atopará tóxiques. Por exemplu, dalgunos procariotes empleguen sulfuru d'hidróxenu como nutriente, pero este gas ye venenosu pa los animales. La velocidá del metabolismu, el rangu metabólicu, tamién inflúi en cuánto alimentu va requerir un organismu.

Una carauterística del metabolismu ye lo que s'asemeyen les rutes metabóliques básiques incluso ente especies perestremaes. Por exemplu: la secuencia de pasos químicos nuna vía metabólica como'l ciclu de Krebs ye universal ente célules vivientes tan estremaes como la bacteria unicelular *[[Escherichia coli]]* y organismos pluricelulares como l'elefante. 
Esta cadarma metabólica compartida ye cásique de xuru'l resultáu de la gran eficiencia d'estes rutes, y de la so apaición bien llueu na historia evolutiva.

## Referencies
Javier Bauluz

**Javier Bauluz de la Iglesia**  ye un fotoperiodista asturianu ganador del Premiu Pulitzer.

Como fotógrafu aficionáu tomará, nel añu 1981, unes instantánees d'una manifestación en Hyde Park (Londres), que supondrán el nacimientu de la so vocación. Dende entós viaxó per numberosos países en conflictu Marruecos, Bosnia, Chiapas, Chile, Guatemala... Publicará les sos fotografíes en diarios como *[[New York Times]]*, *[[Washington Post]]*, *[[Libération]]*, *[[El País]]*, *[[El Mundo]]*, *[[La Vanguardia]]*, ... Trabayó pa les axencies de prensa *[[Associated Press]]*, *[[Reuter]]*, *[[Staff]]*, *[[VU]]* y *[[Gamma (Axencia)|Gamma]]*. Igualmente realizó esposiciones de les sos fotografíes per Europa y América.

Foi gallardoniáu col Premiu Pulitzer en 1995 xunto a los sos compañeros d'Associated Press pol so trabayu en Ruanda. Tamién recibió otros importantes premios como'l Premiu Godó, el Premiu Llibertá de Periodismu y el Premiu Julio Fuentes de Periodismo.

Dende l'añu 1997 ye Direutor del Alcuentru Internacional de Fotoperiodismu de Xixón qu'entama la Selmana Negra.

Javier Bauluz collabora davezu con organizaciones de defensa de los derechos humanos.

## Referencies
Liceras

**Liceras** ye una llocalidá y tamién un conceyu de la provincia de Soria, partíu xudicial
d'El Burgo de Osma, Comunidá Autónoma de Castiella y Lleón, España.

Perteneció históricamente a la Tierra d'Ayllón, hasta 1833 y a la diócesis de Sigüenza, hasta 1957. Anguaño forma parte de la Diócesis d'Osma la cual, de la mesma, pertenez a l'Archidiócesis de Burgos.

## Xeografía

Tópase asitiáu na falda d'un cuetu, que lo abelluga del Norte. Esfruta clima y fonte de bones agües, bañáu pol ríu Pedro.
Confina el términu, colos de Montejo de Tiermes, Ligos, Noviales y Morcuera, esti últimu históricamante na diócesis d'Osma.

## Demografía
En 2010 la población xube a 53 persones, 29 homes y 29 muyeres.

## Clima
Liceras tien un clima *Csb* (templáu con branu secu y templáu) según la clasificación climática de Köppen.

## Economía
El terrén ye accidentáu, con dos pequeños valles derrotos pel ríu Pedro y el regueru de Moreno na parte sur del conceyu y un pandorial al norte coronáu por "La cuesta del gallu" que supera los 1300m d'altitú. El terrén, casi tou de segunda y tercer clase. Polo que se refier al arboláu destacar la presencia de sabines al norte de la llocalidá, según encines; nes zones de ribera pueden atopase chopos y dellos frutales, anque estos postreros bien llindaos polos rigores del clima. Les sos producciones, son ceberes y llegumes, y camperes pa toa clase de ganáu, perminiendo la esistencia tantu de cabaña ovina como vacuna.
Molín fariñeru, tituláu de Velázquez, impulsáu dacuando pol ríu Pedro.

## Historia
Nel Censu de 1789, ordenáu pol Conde de Floridablanca, figuraba como llugar del Partíu de Ayllón na Intendencia de Segovia, con xurisdicción de señoríu y so l'autoridá del Alcalde Pedáneo, nomáu pol Marqués de Villena. Cuntaba entós con 259 habitantes.

A la cayida del Antiguu Réxime la llocalidá de constitúi en conceyu constitucional na rexón de Castiella la Vieya, partíu d'El Burgo de Osma que nel censu de 1842 cuntaba con 61 llares y 246 vecinos.
Na actualidá (sieglu XXI) Lieceras creó la so propia bandera y l'actual alcalde ye Timoteo Arranz (PP) dende 2011.

## Patrimoniu

* Suntuosa Ilesia parroquial católica, dedicada a la Invención de la Santa Cruz, con retablu barrocu nel que s'aprovechen pintures sobre tabla atribuyíes a Juan de Illana, procedentes d'un retablu renacentista anterior.
* Ermita de Nuesa Señora de la Soledá.
* Talaya califal, de planta circular, y carauterizada pol usu de grandes sillares de piedra arenisca

## Fiestes
Les fiestes de la llocalidá, n'honor a San Roque, celebrar ente los díes 15, 16, 17 y 18 d'agostu.

## Ver tamién
* Comunidá de Villa y Tierra d'Ayllón
* Conceyos de la provincia de Soria
* Llocalidaes d'entidá menor de la provincia de Soria
* Provincia de Soria

## Referencies
La Losilla

**La Losilla** ye un conceyu de la provincia de Soria, na comunidá autónoma de Castiella y Lleón (España). Tien una población de  y el so términu municipal ocupa 7,88 km².

## Referencies

## Enllaces esternos
Zooloxía

**Zooloxía** (del griegu «Ζωο» *zoon* = "animal", y «λογος», *logos* = "estudiu") ye la disciplina biolóxica que s'encarga del estudiu de los animales.

## Referencies

## Enllaces esternos
Botánica

La **botánica** (del griegu: *βοτάνη* = herba) o **fitoloxía** (del griegu *φυτόν* = planta y *λόγος* = tratáu), ye una rama de la bioloxía y la ciencia que s'ocupa del estudiu de les plantes. El conceutu de vexetal, que taba ñidiu en tiempos d'Aristóteles, alcuéntrase agora desdibuxao pol avance del conocimientu, aportándose a la definición de *tóo aquello que ye oxetu d'estudiu de la Botánica*. Na práutica, los botánicos estudien les plantes, l'ocle y los fongos. Nel campu la Botánica, hai de desamecer ente la botánica pura (el so xeitu ye'l d'ampliar el conocimientu de la Natura); y la botánica aplicada (les sos investigaciones tan al serviciu de la teunoloxía agraria, forestal, farmacéutica, etc.).

La Botánica toca un ampliu rangu de conteníos, qu'inclúin aspeutos específicos propios de los vexetales; de les disciplines biolóxicas que s'ocupen de la composición química (fitoquímica); la organización celular (citoloxía vexetal) y tisular (histoloxía vexetal); del metabolismu y el funcionamientu orgánicu (fisioloxía vexetal), del xorrecimientu y el desendolcu; de la morfoloxía (fitografía); de la reproducción; de la herencia (xenética vexetal); de les enfermedaes (fitopatoloxía); de les adautaciones al ambiente (ecoloxía), de la distribución xeográfica (fitoxeografía o xeobotánica); de los fósiles (paleobotánica) y de la evolución.

## Referencies